**Ministru kabineta noteikumu projekta**

**„Bezdarbnieku uzskaites un reģistrēto vakanču informācijas sistēmas noteikumi”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ar grozījumiem Bezdarbnieku un darba meklētāju atbalsta likumā (turpmāk – Likums), ("LV", 251 (5569), 23.12.2015.), kas stājās spēkā 2016.gada 1.janvārī, Likuma 4.pants papildināts ar trīspadsmito daļu, kur ietverts deleģējums Ministru kabinetam noteikt Likuma 6.panta astotajā daļā minētās valsts informācijas sistēmas struktūru, tajā iekļaujamos datus un to apstrādes noteikumus un kārtību. Tāpat ar iepriekš minētajiem grozījumiem Likuma pārejas noteikumi papildināti ar 21.punktu, paredzot, ka Ministru kabinetam līdz 2016.gada 30.jūnijam ir jāizdod noteikumi par informācijas sistēmas "Bezdarbnieku uzskaites un reģistrēto vakanču informācijas sistēma" (turpmāk – informācijas sistēma BURVIS) struktūru, tajā iekļaujamajiem datiem un to apstrādes noteikumiem un kārtību.Tāpat 2016.gada 1.janvārī stājās spēkā Brīvprātīgā darba likums ("LV", 127 (5445), 02.07.2015.), kur 10.panta pirmā daļa paredz Brīvprātīgā darba veicēju informācijas sistēmas izveidi un uzturēšanu, vienlaikus attiecīgā likuma 10.panta otrajā daļā nosakot, ka šī sistēma ir kā viena no informācijas sistēmas BURVIS sastāvdaļām. Brīvprātīgā darba likuma 10.panta ceturtā daļa paredz Ministru kabinetam noteikt Brīvprātīgā darba veicēju informācijas sistēmā iekļaujamo informācijas apjomu, kā arī informācijas iekļaušanas un izmantošanas kārtību. |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likuma 6.panta astotā daļa paredz, ka, lai nodrošinātu atbalstu bezdarbniekiem un darba meklētājiem, sniegtu kvalitatīvus pakalpojumus darba devējiem, kā arī pildītu citus Nodarbinātības valsts aģentūrai (turpmāk – Aģentūra) normatīvajos aktos noteiktos uzdevumus, Aģentūra organizē, vada un uztur valsts informācijas sistēmu BURVIS.Aģentūras pamatdarbības informācijas sistēma BURVIS tika izveidota ES PHARE 2002.gada Nacionālās programmas projekta „Nodarbinātības stratēģija (institucionālā stiprināšana)” piegādes komponentes valsts iepirkuma 2005.gada 20.jūnija līguma Nr.23 „Par bezdarbnieku un reģistrēto vakanču informācijas sistēmas specializētās programmatūras piegādi un uzstādīšanu” ietvaros.Realizētā informācijas sistēmas BURVIS funkcionalitāte nodrošina:* + - centralizētu bezdarbnieku, darba meklētāju un bezdarba riskam pakļauto personu reģistrāciju, uzskaiti un apkalpošanu (visās Aģentūras filiālēs pieejama informācija par visiem sistēmā reģistrētajiem klientiem);
		- centralizētu darba devēju un vakanču (brīvo darbavietu) reģistrāciju, uzskaiti un administrēšanu (visās Aģentūras filiālēs pieejama informācija par visiem darba devējiem un vakancēm);
		- aktīvo nodarbinātības pasākumu un preventīvo bezdarba samazināšanas pasākumu administrēšanu (klientu izteiktās vēlmes, mācību programmas, izglītības iestādes, mācību piedāvājumi, subsidētās darbavietas, karjeras konsultācijas, konkurētspējas paaugstināšanas pasākumi, skolēnu vasaras nodarbinātības pasākums, algoti pagaidu sabiedriskie darbi u.c.).

Tāpat 2014.gada 26.jūnijā tika uzsākta un 2015.gada 10.decembrī pieņemta ekspluatācijā Labklājības ministrijas ERAF projekta „Vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstība” (3DP/3.2.2.1.1/12/IPIA/CFLA/001/001) plānotās darbības „NVA IS uzlabojumu un e-pakalpojumu izstrāde” ietvaros realizētā informācijas sistēmas BURVIS jaunā funkcionalitāte. Papildinātā informācijas sistēmas BURVIS funkcionalitāte nodrošina:* + - starpsistēmu datu apmaiņas risinājumus ar Valsts sociālās apdrošināšanas aģentūru, Valsts ieņēmumu dienestu, Uzņēmumu reģistru, Valsts darba inspekciju, Valsts zemes dienestu, Ceļu satiksmes drošības direkciju, Pilsonības un migrācijas lietu pārvaldi, Izglītības un zinātnes ministriju (dati pieejami par periodu no 2011.gada), Veselības un darbspēju ekspertīzes ārstu valsts komisiju un Valsts tehniskās uzraudzības aģentūru, u.c. Informācijas apmaiņa ar Uzņēmumu reģistru, Valsts ieņēmumu dienestu, Valsts sociālās apdrošināšanas aģentūru un Valsts darbspēju ekspertīzes ārstu komisiju tiek nodrošināta, izmantojot valsts informācijas sistēmu savietotāju (turpmāk – VISS), kā arī, izmantojot VISS, plānots nodrošināt informācijas apmaiņu ar Izglītības un zinātnes ministriju;
		- sasaisti ar Klientu pašapkalpošanās portālu <https://cvvp.nva.gov.lv>, kurš ir būtiski pilnveidots un papildināts ar e-pakalpojumiem;
		- e-pakalpojumus: „Aģentūras lēmumu un notikumu paziņošana klientam”, „Pieteikšanās bezdarbnieka vai darba meklētāja statusam”, „Mani vakanču piedāvājumi”, darba devēja iespēja pieteikt un pārvaldīt vakances, „Reģistrēšanās apmācībām ar kupona metodi”, „Elektroniska pieteikšanās uz vizīti”, „Karjeras konsultācijas”, „Konkurētspējas paaugstināšanas pasākumi”, „Darba tirgus īstermiņa prognozes” un „Aktīvās nodarbinātības pasākumu īstenotāju pieteikumi”;
		- brīvprātīgā darba veicēju un organizatoru reģistrāciju.

Turklāt 2015.gada 19.maijā Ministru kabinets pieņēma zināšanai informatīvo ziņojumu "Par vienotās Labklājības informācijas sistēmas (LabIS), nozares centralizēto funkciju informācijas sistēmu un centralizētas IKT infrastruktūras attīstības koncepcijā ietvertās Labklājības informācijas sistēmas (LabIS) un Nodarbinātības valsts aģentūras Bezdarbnieku uzskaites un reģistrēto vakanču informācijas sistēmas (BURVIS) attīstību" un atbalstīja Aģentūras informācijas sistēmas BURVIS pilnveidošanu (protokols Nr.25, 41.§) atbilstoši informatīvajā ziņojumā minētajam informācijas sistēmas BURVIS attīstības plānam Līdz 2016.gada 1.janvārim, kad stājās spēkā grozījumi Likumā, informācijas sistēmas BURVIS darbību reglamentēja tikai Ministru kabineta 2015.gada 24.februāra noteikumu Nr.103 „Bezdarbnieka un darba meklētāja statusa piešķiršanas kārtība un statusa piešķiršanai nepieciešamie dokumenti” (turpmāk – MK noteikumi Nr.103) 3. un 5.punkts, kur precīzi uzskaitīta tikai daļa no informācijas sistēmā BURVIS iekļaujamajiem datiem, paredzot, ka Aģentūra ir tiesīga iegūt citas ziņas, kas nepieciešamas, lai varētu iesaistīt personu konkrētu personu grupām paredzētajos aktīvajos nodarbinātības pasākumos vai preventīvajos bezdarba samazināšanas pasākumus. Lai novērstu Noteikumu projekta un MK noteikumu Nr.103 normu pārklāšanos, nākotnē būs nepieciešams veikt grozījumus MK noteikumu Nr.103 5., 8. un 9.punktā.Tā kā atbilstoši Valsts informācijas sistēmu likuma 5.panta pirmajai daļai informācijas sistēmu izveidošana un darbība tiek regulēta ar normatīvajiem aktiem, nepieciešams izstrādāt jaunus Ministru kabineta noteikumus, kas detalizētāk regulē Likumā noteikto informācijas sistēmu BURVIS un precīzāk uzskaita nepieciešamo personu datu apjomu, kas tika identificēts un izvērtēts, balstoties uz normatīvajiem aktiem par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un Aģentūras pieredzi un praksi nodarbinātības pasākumu organizēšanas un pakalpojumu sniegšanas procesā. Vienlaikus Noteiktumu projekts neparedz paplašināt vai veikt izmaiņas informācijas sistēmas BURVIS darbībā un funkcionalitātē. Informācijas sistēmas BURVIS mērķis ir veicināt ātrāku un efektīvāku personu, kas meklē darbu, atgriešanos darba tirgū, ievērojot personas vēlmes un spējas, kā arī nepieciešamības gadījumā pilnveidojot prasmes un iemaņas. Izmantojot iegūtos personas datus, Aģentūras nodarbinātības speciālisti spēj izstrādāt katrai personai piemērotāko individuālo darba meklēšanas plānu. Būtiska loma Aģentūrai ir atbalsta sniegšanā darba devējiem pieteikto vakanču reģistrēšanā, aizpildīšanā, piemērotu kandidātu atlasē.Turklāt, lai operatīvi reaģētu uz izmaiņām darba tirgus pieprasījumā, pilnveidojot esošos un izstrādājot jaunus pakalpojumus, klientiem un sadarbības partneriem, informācijas sistēma BURVIS ļauj veikt nodarbinātības politikas monitoringu, iegūstot datus atbilstoši specifiskiem kritērijiem un dažādos griezumos.Saskaņā ar Fizisko personu datu aizsardzības likuma (FPDAL) 2.panta 3. un 4.punktu jebkura darbība, kura tiek veikta ar informāciju, kura attiecas uz identificētu vai identificējamu fizisku personu, ir personas datu apstrāde. Noteikumu projektā jēdziens „personas dati” tiek lietots FPDAL 2.panta sniegtās definīcijas izpratnē, proti, personas dati ir jebkāda informācija, kas attiecas uz identificētu vai identificējamu fizisko personu. Atbilstoši FPDAL 7.pantam personas datu apstrāde ir pieļaujama tikai noteiktajos gadījumos. Šajā gadījumā datu apstrāde nepieciešama atbilstoši FPDAL 7.panta 3. un 5.punktam – Aģentūrai likumā noteikto funkciju izpildei, kā arī lai nodrošinātu sabiedrības interešu ievērošanu vai realizētu publiskās varas uzdevumus, kuru veikšanai personas dati ir nodoti pārzinim vai pārraidīti trešajai personai. Saskaņā ar Likumā un Brīvprātīgā darba likumā noteikto deleģējumu Aģentūrai kā informācijas sistēmas BURVIS pārzinim datu apstrāde ir nepieciešama noteikto pienākumu veikšanai – Likuma 6.panta otrajā daļā noteikto funkciju veikšanai (bezdarbnieku un darba meklētāju reģistrēšanai un uzskaitei, kvalitatīvu, mērķa grupai, kā arī darba tirgum atbilstošu pakalpojumu sniegšanai un plānošanai, sadarbībai un informācijas apmaiņai ar darba devējiem, pieteikto brīvo darba vietu uzskaitei, kā arī informācijas iegūšanai un koordinēšanai starp brīvprātīgā darba organizētājiem un personām, kas vēlas veikt brīvprātīgo darbu), sabiedrības interešu ievērošanai un iespējai realizēt Aģentūrai noteiktos publiskās varas uzdevumus. Noteikumu projektā ietvertā personas datu apstrāde ir nepieciešama minēto Aģentūras pienākumu un uzdevumu veikšanai un to nav iespējams nodrošināt ar citiem mazāk ierobežojošiem līdzekļiem. Personas datu apstrāde tiek īstenota vienīgi tādiem mērķiem un funkcijām, kādiem tie ir iegūti.Minētie nosacījumi personas datu apstrādei ir pamatoti ar Satversmes 96.pantu, kas nosaka, ka ikvienam ir tiesības uz privātās dzīves neaizskaramību, un Satversmes 116.pantu, kurā ir noteikts, ka tiesības uz privātās dzīves neaizskaramību var ierobežot tikai likumā paredzētajos gadījumos, lai aizsargātu citu cilvēku tiesības, demokrātisko valsts iekārtu, sabiedrības drošību un tikumību.Sabiedrības ieguvums no kvalitatīvu pakalpojumu sniegšanas indivīdu iekļaušanai darba tirgū, kā arī efektīvas nodarbinātības politikas plānošanas un valsts iedzīvotāju labklājības līmeņa celšanas noteikti ir lielāks par indivīda tiesību ierobežojumu.Noteikumu projekts nosaka bezdarbnieku un reģistrēto vakanču informācijas sistēmas struktūru, informācijas sistēmā iekļaujamos datus, kā arī datu apstrādes noteikumus un kārtību. Noteikumu projekts paredz informācijas sistēmas BURVIS esošajos reģistros (Personu reģistrā, Reģistrēto vakanču un personu dzīves gājuma (CV) reģistrā, Aģentūras sadarbības partneru reģistrā un Brīvprātīgā darba veicēju informācijas sistēmā) iekļaujamos datus.Personu reģistrā tiek iekļauti dati par bezdarbniekiem, darba meklētājiem, kā arī bezdarba riskam pakļautām personām. Dati tiek iekļauti personas reģistrācijas brīdī, kā arī atkārtotu apmeklējumu laikā saskaņā ar MK noteikumu Nr.103 prasībām. Saskaņā ar MK noteikumu Nr.103 2. un 3.punktu reģistrācijas brīdī persona sniedz ziņas par savu identitāti, kontaktinformāciju, izglītību, valsts valodas prasmes pakāpi, iepriekšējo darba pieredzi, ziņas par invaliditāti vai funkcionāliem traucējumiem un citas ziņas, kas nepieciešamas, lai Aģentūra varētu iesaistīt personu konkrētām personu grupām paredzētajos aktīvajos nodarbinātības vai preventīvajos bezdarba samazināšanas pasākumos. Persona uzrāda personu apliecinošu dokumentu, kā arī dokumentu, kas apliecina personas uzturēšanās tiesības Latvijas Republikā (ja nepieciešams).Piešķirot personai bezdarbnieka statusu, atbildīgais Aģentūras speciālists sadarbībā ar bezdarbnieku sagatavo individuālo darba meklēšanas plānu – pasākumu kopumu, kas ir vērsts uz personas atgriešanos darba tirgū. Sagatavojot individuālo darba meklēšanas plānu, tiek ņemtas vērā bezdarbnieka vēlmes, spējas, pieredze, izglītības un citi sociālie faktori, kas varētu ietekmēt personas iekārtošanos darbā, un tajā var iekļaut vairākus secīgus aktīvos nodarbinātības pasākumus. Lai piedāvātu personai atbilstošāku pasākumu, kā arī izvērtētu personas atbilstību dalībai kādā no Aģentūras organizētajiem aktīvajiem nodarbinātības pasākumiem, Aģentūrai nepieciešams iegūt Noteikumu projekta 7.punktā minētās ziņas.Saskaņā ar MK noteikumu Nr.103 5.punktu, reģistrējot personu informācijas sistēmā BURVIS, informācijas sistēmā tiek ievadīti iepriekš minētie personas dati. Lai nodrošinātu efektīvāku un ātrāku personas atgriešanos darba tirgū un vispiemērotākā pakalpojuma sniegšanu, informācijas sistēmā BURVIS tiek iekļauti arī atsevišķi personas sensitīvie dati.Ministru kabineta 2011.gada 25.janvāra noteikumi Nr.75 ”Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” (turpmāk – Noteikumi Nr.75) paredz specifiskas prasības personas iesaistīšanai attiecīgajā pasākumā. Piemēram, Noteikumu Nr.75 80.punkts noteic, ka aktīvajos bezdarba samazināšanas pasākumos noteiktām personu grupām tiek iesaistīti tikai nelabvēlīgākā situācijā esošie bezdarbnieki, tajā skaitā personas ar invaliditāti. Līdz ar to, lai noteiktu personas atbilstību dalībai pasākumā izvirzītajām prasībām, kā arī piemērotāka pasākuma noteikšanai, Aģentūrai nepieciešams iegūt ziņas par personas invaliditāti. Vienlaikus dati par personas invaliditāti tiek saņemti tikai nepieciešamajā apjomā, jo dati par personai noteikto diagnozi, kas nav nepieciešami personas ar invaliditāti iesaistīšanai, kādā no pasākumiem, netiek iegūti.Savukārt dati par personas tautību tiek iegūti, lai identificētu nelabvēlīgākā situācijā esošus bezdarbniekus, kas ir īpaši pakļauti sociālās atstumtības riskam – minoritātes, lai nodrošinātu specifiska atbalsta plānošanu, piemēram, romu tautības pārstāvjiem.Tāpat Noteikumi Nr.75 paredz aktīvos nodarbinātības pasākumus, ievērojot personas vecumu, proti, pasākumos tiek iesaistītas personas vecumā no 18 līdz 29 gadiem un personas, kas ir vecākas par 55 gadiem. Turklāt saskaņā ar Likuma 10.panta pirmās daļas 6.punktu tiesības uz bezdarbnieka statusu ir personai, kura nav sasniegusi vecumu, kas dod tiesības saņemt valsts vecuma pensiju, vai kurai valsts vecuma pensija nav piešķirta (tai skaitā priekšlaicīgi). Lai pārliecinātos par personas atbilstību šādiem kritērijiem un prasībām, Aģentūrai nepieciešams iegūt ziņas par personas dzimšanas datumu un ziņas par pensijas piešķiršanas faktu.Papildus personai tiek lūgts sniegt informāciju par tās ģimeni un bērniem (Noteikumu projekta 7.3.punkts). Minētā informācija tiek apstrādāta, lai nelabvēlīgākā situācijā esošiem bezdarbniekiem, piemērām, personai pēc bērnu kopšanas atvaļinājuma, nodrošinātu specifisku atbalsta pasākumu plānošanu un piemērotāku nodarbinātības pasākumu laika organizāciju. Jāuzsver, ka minēto informāciju persona sniedz brīvprātīgi, proti, atteikšanas sniegt šādu informāciju nerada personai nelabvēlīgāku situāciju salīdzinājumā ar citām personām, kas šādu informāciju sniedz attiecībā uz pieejamiem pakalpojumiem. Vienlaikus noteiktajos gadījumos personai zūd iespēja saņemt specifisku atbalstu pasākumu plānošanu, jo Aģentūras rīcībā nav informācijas par šādu nepieciešamību Papildus Personu reģistrā iekļaujamie dati, tajā skaitā par personas tautību un dzimumu, tiek izmantoti anonimizētā veidā statistikas pārskatu sagatavošanai darba tirgus politikas plānošanai, citu iestāžu politiku plānošanai, piemēram, romu integrācijas politikas, kā arī Eiropas Savienības un starptautiskajām organizācijām.Likuma 6.panta astotajā daļā ir noteikts, ka informācijas sistēma BURVIS tiek organizēta, vadīta un uzturēta, lai nodrošinātu atbalstu bezdarbniekiem un darba meklētājiem, sniegtu kvalitatīvus pakalpojumus darba devējiem, kā arī pildītu citus Aģentūrai normatīvajos aktos noteiktos uzdevumus. Neskatoties uz to, ka minētajā normā nav precīzi minētas bezdarba riskam pakļautās personas, saskaņā ar Likuma 2.pantā noteikto mērķi, kā arī ievērojot 6.panta otrās daļas 8. un 9.punktā noteiktos aģentūras uzdevumus, ir nepārprotams aģentūras uzdevums sniegt pakalpojumus arī bezdarba riskam pakļautām personām.Bezdarba riskam pakļautām personām Aģentūras pakalpojumi pieejami daudz mazākā apjomā, līdz ar to par šim personām Personu reģistrā tiek iekļauti tikai daži no Noteikumu projekta 7.punktā minētajiem datiem – personu identificējošie dati, kontaktinformācija, dati par personu dalību pasākumos. Papildus atkarībā no pasākuma veida reģistrā tiek iekļauta informācija par izglītību un informācija par personu no Valsts ieņēmumu dienesta.Katrā Aģentūras filiāles apmeklējuma reizē persona apliecina savu identitāti, uzrādot personu apliecinošu dokumentu. Saskaņā ar Personu apliecinošu dokumentu likumu persona var apliecināt savu identitāti ar pasi vai personas apliecību. Lai Aģentūras darbiniekiem būtu nodrošināta iespēja pārliecināties par personas personu apliecinoša dokumenta spēkā esamību katrā Aģentūras filiāles apmeklējuma reizē, Personu datu reģistrā tiek iekļauta informācija par personas personu apliecinošiem dokumentiem. No iepriekš minētā izriet, ka informācijas sistēmā iekļauto datu apjoma samērīgums ir izvērtēts, sociāli nepieciešams, atbilst FPDAL 11.panta 11.punktā noteiktajām prasībām un ir pamatots ar Aģentūrai noteikto uzdevumu sniegt bezdarbniekiem un darba meklētājiem efektīvākus, kvalitatīvākus un mērķētākus pakalpojumus, kas ir vērsti uz personas ātrāku atgriešanos darba tirgū, kas nebūtu sasniedzams bez personu datu iegūšanas un apstrādes.Reģistrēto vakanču un personu dzīves gājuma aprakstu (CV) reģistrā darba devējiem ir iespēja ievietot informāciju par brīvajām darba vietām, norādot informāciju par darba devēju, pieteikto profesiju, veicamo darbu, plānoto atalgojumu un izvirzītajām prasībām. Savukārt personām, kas meklē darbu, ir nodrošināta iespēja pieteikties uz publicētajām vakancēm, kā arī ievietot reģistrā savu dzīves gājuma aprakstu (CV). Līdzīgi funkcionē arī brīvprātīgā darba veicēju informācijas sistēma, kurā tiek iekļauta informācija par brīvprātīgā darba organizētājiem un personām, kuras vēlas veikt brīvprātīgo darbu. Šī informācijas sistēma nodrošina iespēju ievietot informāciju par brīvprātīgā darba veikšanas iespējām un pieteikties brīvprātīgā darba veikšanai.Savukārt sadarbības partneru reģistrā tiek iekļauta informācija par pasākumu īstenotājiem un darba devējiem, kas reģistrē vakances, norādot informāciju par partnera nosaukumu, reģistrācijas numuru, juridisko statusu un adresi, kontaktinformāciju, sadarbības veidu, u.c. Papildus informācijas sistēmā BURVIS tiek apkopota informācija par komersantiem – darbiekārtošanas pakalpojumu sniedzējiem.Lai nodrošinātu citu institūciju funkciju izpildi, dati par personu statusiem Aģentūrā un dalību pasākumos no informācijas sistēmas BURVIS tiek nodoti šādām institūcijām:* Labklājības ministrijai Eiropas Savienības fonda finansētā projekta „Atbalsts sociālajai uzņēmējdarbībai” īstenošanai. Ievērojot, ka saskaņā ar Ministru kabineta 2015.gada 11.augusta noteikumu Nr. 467 „Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.3. pasākuma "Atbalsts sociālajai uzņēmējdarbībai" īstenošanas noteikumi” 3.3.apakšpunktu projekta ietvaros īstenoto pasākumu mērķa grupa ir nelabvēlīgākā situācijā esošie bezdarbnieki – ilgstošie bezdarbnieki, gados vecāki bezdarbnieki (vecāki par 54 gadiem), bezdarbnieki, kuriem ir apgādājamie, un bezdarbnieki ar invaliditāti projekta īstenošanai un uzraudzībai, Labklājības ministrijai, kura īsteno šo projektu, ir nepieciešama informācija par personas bezdarbnieka statusu, statusa iegūšanas un zaudēšanu datumu, kā arī dzimšanas datumu (vecumu). Turklāt, lai nodrošinātu, ka projekta īstenošanā netiek iesaistīti bezdarbnieki, kas piedalās Aģentūras īstenotājos aktīvajos nodarbinātības vai preventīvajos bezdarba samazināšanas pasākumos, Labklājības ministrijai nepieciešama informācija par personas aktuālo dalību Aģentūras organizētajos pasākumos.
* Valsts darba inspekcijai nereģistrētās nodarbinātības apkarošanai atbilstoši Valsts darba inspekcijas likuma 3.pantā noteiktajai uzraudzības un kontroles funkcijai darba tiesisko attiecību jomā. Likuma 12.panta pirmās daļas 1.punkts un 1.1 daļa, kā arī Likuma 15.panta trešās daļas 1.punkts un 3.1 daļa paredz, ka personas iesaistīšanās nereģistrētajā nodarbinātība ir viens no pamatiem bezdarbnieka vai darba meklētāja statusa zaudēšanai. Tādējādi, konstatējot nereģistrētās nodarbinātības gadījumus, Valsts darba inspekcija pārbauda, vai attiecīgai personai ir piešķirts bezdarbnieka vai darba meklētāja statuss un nepieciešamības gadījumā informē par to Aģentūru. Vienlaikus informācija par personas bezdarbnieka vai darba meklētāja statusu, kā arī informācija par to, vai persona ir iesaistīta Aģentūras organizētajos pasākumos (Valsts darba inspekcija tiek sniegta informācija tikai par to ir vai nav persona iesaistīta pasākumā), tiek izmantota kā papildus rīks apstākļu noskaidrošanai un pierādīšanai administratīvā pārkāpuma procesa ietvaros.
* Valsts sociālās apdrošināšanas aģentūrai bezdarbnieka pabalsta aprēķināšanai un izmaksai. Saskaņā ar Ministru kabineta 2012.gada 18.decembra noteikumu Nr.911 „Valsts sociālās apdrošināšanas aģentūras nolikums” 3.1.apakšpunktu viena no Valsts sociālās apdrošināšanas aģentūras funkcijām ir nodrošināt valsts sociālās apdrošināšanas pensiju, pabalstu, atlīdzību, valsts izdienas pensiju un valsts sociālo pabalstu piešķiršanu un izmaksu. Ministru kabineta 2008.gada 21.oktobra noteikumu Nr.866 „Vidējās apdrošināšanas iemaksu algas aprēķināšanas kārtība bezdarbnieka pabalsta apmēra noteikšanai un bezdarbnieka pabalsta un apbedīšanas pabalsta piešķiršanas, aprēķināšanas un izmaksas kārtība” 11, 12. un 13.punkts paredz, ka lēmumu par bezdarbnieka pabalsta piešķiršanu vai atteikumu piešķirt pabalstu aģentūras nodaļa pieņem pēc visas pabalsta piešķiršanai nepieciešamās informācijas saņemšanas no Aģentūras un Valsts ieņēmumu dienesta. Bezdarbnieka pabalstu piešķir un to izmaksā, kad ir saņemts Aģentūras apstiprinājums par to, ka personai ir bezdarbnieka statuss. Lai pārliecinātos par to, vai personai ir piešķirts bezdarbnieka statuss, Valsts apdrošināšanas aģentūrai nepieciešamas saņemt no informācijas sistēmas BURVIS datus par bezdarbnieka, statusu, kā arī bezdarbnieka statusa piešķiršanas un zaudēšanas datumu. Turklāt, ievērojot, ka dalība noteiktajos Aģentūras organizētajos pasākumos paredz bezdarbnieka pabalsta apturēšanu uz pasākuma īstenošanas laiku vai laiku, kad persona iegūst darba ņēmēja statusu uz laiku līdz diviem mēnešiem, no informācijas sistēmas BURVIS tiek sniegti dati par personu, aktuālie dati par dalību pasākumos un par personas nodarbinātību līdz diviem mēnešiem.
* Jaunatnes starptautisko programmu aģentūrai Eiropas Sociālā fonda finansētā atbalsta mērķa „Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotājos pasākumos jauniešu garantijas ietvaros un nevalstisko organizāciju vai jauniešu centru darbībā”. Ministru kabineta 2015.gada 7.jūlija noteikumi Nr.385 „Darbības programmas "Izaugsme un nodarbinātība" 8.3.3. specifiskā atbalsta mērķa "Attīstīt NVA nereģistrēto NEET jauniešu prasmes un veicināt to iesaisti izglītībā, NVA īstenotajos pasākumos Jauniešu garantijas ietvaros un nevalstisko organizāciju vai jauniešu centru darbībā" īstenošanas noteikumi” (turpmāk – Noteikumi Nr.385) 3.punkts paredz, ka atbalsta mērķa grupa ir jaunieši vecumā no 15 līdz 29 gadiem (ieskaitot), kuri nemācās, nestrādā, neapgūst arodu un nav reģistrēti Aģentūrā kā bezdarbnieki. Lai pārliecinātos par personu atbilstību mērķa grupai izvirzītajām prasībām atbilstoši Jaunatnes starptautisko programmu aģentūras pieprasījumam no informācijas sistēmas BURVIS tiek sniegta informācija par personu bezdarbnieka statusu, kā arī informācija par personu atbilstību Noteikumu Nr.385 3.punktā noteiktas mērķa grupas prasībām.
* Sociālās integrācijas valsts aģentūrai Eiropas Sociālā fonda finansētā pasākuma "Ilgstošo bezdarbnieku aktivizācijas pasākumi" īstenošanas ietvaros. Saskaņā ar Ministru kabineta 2015.gada 11.augusta noteikumu Nr.468 “Darbības programmas "Izaugsme un nodarbinātība" 9.1.1. specifiskā atbalsta mērķa "Palielināt nelabvēlīgākā situācijā esošu bezdarbnieku iekļaušanos darba tirgū" 9.1.1.2. pasākuma "Ilgstošo bezdarbnieku aktivizācijas pasākumi" īstenošanas noteikumi” 13. un 16.punktu, kā arī 3.3.apakšpunktu atbalsta pasākumu profesionālās piemērotības noteikšanai bezdarbniekiem ar invaliditāti un prognozējamo invaliditāti, kuri bijuši bez darba vismaz 12 mēnešus (par kuriem nav veiktas valsts sociālās apdrošināšanas obligātās iemaksas kā par darba ņēmējiem vai pašnodarbinātajiem atbilstoši likumam "Par valsts sociālo apdrošināšanu") un kuri vismaz vienu reizi atteikušies no piemērota darba piedāvājuma vai atteikušies iesaistīties atbilstoši bezdarbnieka individuālajā darba meklēšanas plānā piedāvātajiem aktīvajiem nodarbinātības pasākumiem un atteikums pamatots ar invaliditāti, Aģentūra īsteno sadarbībā ar Sociālās integrācijas valsts aģentūru. Savukārt uzdevums noteikt profesionālo piemērotību bezdarbniekiem Sociālās integrācijas valsts aģentūrai ir paredzēts Sociālo pakalpojumu un sociālās palīdzības likuma 15.panta (12) daļā. Lai nodrošinātu iepriekš minētā pasākuma īstenošanu Sociālās integrācijas valsts aģentūrai nepieciešama informācija par personu ar invaliditāti statusu Aģentūrā, faktisko dzīvesvietas adresi (transporta pakalpojuma nodrošināšanai), kā arī kontaktinformāciju.
* Pašvaldībām sociālās palīdzības sniegšanai Latvijas iedzīvotājiem. Saskaņā ar likuma „Par pašvaldībām” 15.panta 7. un 9.punktu pašvaldībām ir noteiktas autonomas funkcijas nodrošināt iedzīvotājiem sociālo palīdzību, kā arī sniegt iedzīvotājiem palīdzību dzīvokļa jautājumu risināšanā. Savukārt sociālo pakalpojumu sniedzējiem saskaņā ar Sociālo pakalpojumu un sociālās palīdzības likuma 12.panta trešo daļu ir tiesības pieprasīt un bez maksas saņemt ziņas par personas funkcionālo traucējumu raksturu un pakāpi, aizgādības tiesību realizāciju, bērna tiesisko un mantisko stāvokli, aizbildnības un aizgādnības jautājumiem, ienākumiem un piederošajiem īpašumiem, ja šīs ziņas nepieciešamas, lai pieņemtu lēmumu par sociālā pakalpojuma vai sociālās palīdzības sniegšanu. Lai nodrošinātu pašvaldībām noteikto funkciju izpildi, pašvaldības saņem no informācijas sistēmas BURVIS datus par personu statusu aģentūrā un dalību Aģentūras organizētajos pasākumos.

Papildus informācijas sistēma BURVIS nodrošina nepieciešamo datu saņemšanu un piekļuvi sistēmā iekļautajiem datiem, izmantojot informācijas sistēmas lietotāja saskarni Valsts izglītības attīstības aģentūrai. Atbilstoši Ministru kabineta 2015.gada 28.aprīļa noteikumiem Nr. 207 „Darbības programmas "Izaugsme un nodarbinātība" 7.2.1.specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākumu "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai" un "Sākotnējās profesionālās izglītības programmu īstenošana Jauniešu garantijas ietvaros" īstenošanas noteikumi” (turpmāk – Noteikumi Nr.207) Valsts izglītības un attīstības aģentūra sadarbībā ar Aģentūru īsteno darbības programmas "Izaugsme un nodarbinātība" 7.2.1. specifiskā atbalsta mērķa "Palielināt nodarbinātībā, izglītībā vai apmācībās neiesaistītu jauniešu nodarbinātību un izglītības ieguvi Jauniešu garantijas ietvaros" pasākumus. Noteikumi Nr.207 paredz, ka Aģentūra īsteno pasākumu "Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai", savukārt Valsts izglītības attīstības aģentūra īsteno pasākumu "Sākotnējās profesionālās izglītības programmu īstenošana Jauniešu garantijas ietvaros" (turpmāk – VIAA pasākums). Lai nodrošinātu Valsts izglītības attīstības aģentūrai noteiktā pasākuma īstenošanu, Noteikumu Nr.207 40.10.apakšpunkts noteic, ka pasākuma īstenošanai Valsts izglītības un attīstības aģentūra tiesīga izmantot Aģentūras informācijas sistēmā BURVIS uzkrātos datus. Ievērojot, ka atbilstoši Noteikumu Nr.207 3.2.1. un 3.2.2.apakšpunktam VIAA pasākuma mērķgrupa ir personas vecumā no 15 līdz 29 gadiem (uzņemšanas brīdī), kā arī paredzētas noteiktas prasības attiecībā uz šo personu izglītību, nodarbinātību, kā arī dalību Aģentūras organizētajos pasākumos, Valsts izglītības attīstības aģentūrai nepieciešams nodrošināt piekļuvi datiem par personu no 15 līdz 30 gadu vecumam (jo praksē sastopamas situācijas, kad VIAA pasākumā piedalās personas, kas pēc iesaistīšanās pasākumā sasniegušas 30 gadu vecumu) dalību Aģentūras organizētajā pasākumā „Aktīvā darba tirgus politikas pasākumu īstenošana jauniešu bezdarbnieku nodarbinātības veicināšanā”, vecumu, nodarbinātību un izglītību. Papildus Valsts izglītības attīstības aģentūrai pēc pieprasījuma ir tiesības saņemt no informācijas sistēmas BURVIS VIAA pasākuma īstenošanai nepieciešamo statistikas informāciju.Ievērojot iespējamo civiltiesisko strīdu noilguma termiņu, personas datu glabāšanas termiņš ir 10 gadi no bezdarbnieka vai darba meklētāja statusa zaudēšanas dienas. Dati, kuru glabāšanas termiņš ir beidzies, tiks glabāti informācijas sistēmas datu arhīvā atbilstoši normatīvajos aktos noteiktajām prasībām.  |
| 3. | Projekta izstrādē iesaistītās institūcijas | Projekta izstrādē tika iesaistīta Aģentūra. Tā kā patlaban informācijas sistēmas BURVIS uzturēšanai nepieciešamā datu ieguve no citām institūcijām un datu nodošana citām institūcijām sekmīgi tiek regulēta ar starpresoru vienošanos vai sadarbības līgumiem, noteikumu projekta izstrādē nebija nepieciešams iesaistīt citas institūcijas.Oficiālās saskaņošanas procesā noteikumu projekts tiks saskaņots arī ar atbildīgajām ministrijām, kuru padotībā vai pārraudzībā atrodas institūcijas, kas nodod un saņem datus no informācijas sistēmas BURVIS. |
| 4.  | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību**un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz:* Aģentūrā reģistrētajiem bezdarbniekiem un darba meklētājiem (tai skaitā tiem darba meklētājiem, kas nav reģistrējušies Aģentūrā, bet iekļauj savus dzīves gājuma aprakstus (CV) informācijas sistēmā BURVIS);
* bezdarba riskam pakļautām personām;
* Aģentūras sadarbības partneriem (Likumā minēto aktīvo nodarbinātības un preventīvo bezdarba samazināšanas pasākumu īstenotāji, darba devēji u.c.);
* komersantiem – darbiekārtošanas pakalpojumu sniedzējiem;
* darba devējiem, kas piesaka brīvās darba vietas;
* brīvprātīgā darba organizētājiem un brīvprātīgā darba veicējiem.

Atbilstoši Aģentūras statistiskajai informācijai:* 2016.gada septembra beigās 74 357 personas atradās bezdarbnieka statusā, savukārt 188 personas atradās darba meklētāja statusā;
* 2016.gada 12.oktobrī 120 komersanti ir saņēmuši Aģentūras licences darbiekārtošanas pakalpojumu sniegšanai;
* 2016.gada septembrī 1308 darba devēji Aģentūrā bija reģistrējuši brīvas darba vietas.
 |
| 2.  | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4.  | Cita informācija | Nav. |

|  |
| --- |
| **III.** **Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2017** | Turpmākie trīs gadi (*euro*) |
| **2018** | **2019** | **2020** |
| saskaņā ar valsts budžetu kārtējam gadam | izmaiņas kārtējā gadā salīdzinot ar valsts budžetu kārtējam gadam | izmaiņas salīdzinot ar kārtējo gadu | izmaiņas salīdzinot ar kārtējo gadu | izmaiņas salīdzinot ar kārtējo gadu |
| **1** | **2** | **3** | **4** | **5** | **6** |
| **1. Budžeta ieņēmumi:** | **94 525** | **0** | **0** | **0** | **0** |
| * 1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi
 | 81 983 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| **2. Budžeta izdevumi:** | **94 525** | 0 | **48 614** | **48 614** | **48 614** |
| 2.1. pamatbudžetsbudžeta apakšprogramma 07.01.00 „Nodarbinātības valsts aģentūras darbības nodrošināšana” | 94 525 | 0 | 48 614 | 48 614 | 48 614 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| **3. Finansiālā ietekme:** | **0** | **0** | **-48 614** | **-48 614** | **-48 614** |
| 3.1. valsts pamatbudžets | 0 | 0 | -48 614 | -48 614 | -48 614 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |
| 6.1. Detalizēts ieņēmumu aprēķins |  |
| 6.2. Detalizēts izdevumu aprēķins | Likumā „Par valsts budžetu 2017.gadam” Labklājības ministrijas pamatbudžeta apakšprogrammā 07.01.00 „Nodarbinātības valsts aģentūras darbības nodrošināšana” plānoti līdzekļi informācijas sistēmas BURVIS nodrošināšanai 94 525 *euro* apmērā, t.sk. atbilstoši Ministru kabineta 2016.gada 16.augusta sēdes protokola Nr.40 59.§ 2.punktam 2017.gadā un turpmāk ik gadu piešķirts papildu finansējums 25 000 *euro* apmērā, lai veiktu sarežģītus datu kļūdu labojumus un sistēmas kļūdu novēršanu, saņemtu ārējo izstrādātāju konsultācijas, kā arī veiktu nelielus sistēmas uzlabojumus.Atbilstoši informācijas tehnoloģiju uzturēšanas labajai praksei, valsts nozīmes sistēmas uzturēšanas izdevumi tiek plānoti 10% apmērā no iegādes izmaksām gadā, kas, ievērojot sistēmas atlikušo vērtību (945 247 euro) provizoriski sastādīs 94 525 euro ik gadu (pakalpojuma sniedzēju paredzēts izvēlēties iepirkuma procedūras ietvaros).2017.gadā informācijas sistēmas BURVIS pilnvērtīgai darbības nodrošināšanai kopā ir nepieciešami 94 525 *euro*, no kuriem:1) 25 000 *euro* ir piešķirti atbilstoši Ministru kabineta 2016.gada 16.augusta sēdes protokola Nr.40 59.§ 2.punktam, lai veiktu sarežģītus datu kļūdu labojumus un sistēmas kļūdu novēršanu;2) 69 525 *euro* ir 07.01.00 apakšprogrammas „Nodarbinātības valsts aģentūras darbības nodrošināšana” plānotais finansējums informācijas sistēmas BURVIS uzturēšanai, lai nodrošinātu sistēmas funkcionālās izmaiņas atbilstoši Eiropas Savienības un Latvijas Republikas normatīvo aktu grozījumiem, īstenoto projektu prasībām, iekšējo darbības procesu pielāgošanai un datu drošības prasībām.2018.gadā un turpmāk informācijas sistēmas BURVIS pilnvērtīgai darbības nodrošināšanai nepieciešami 143 139 *euro*, no kuriem:1) 25 000 *euro* ir piešķirti, atbilstoši Ministru kabineta 2016.gada 16.augusta sēdes protokola Nr.40 59.§ 2.punktam, lai veiktu sarežģītus datu kļūdu labojumus un sistēmas kļūdu novēršanu;2) 69 525 *euro* ir 07.01.00 apakšprogrammā „Nodarbinātības valsts aģentūras darbības nodrošināšana” plānotais finansējums informācijas sistēmas BURVIS uzturēšanai;3) 48 614 *euro* ir papildus nepieciešamais finansējums, lai nodrošinātu informācijas sistēmas BURVIS pielāgošanu Aģentūras vajadzībām (1 cilvēkstundas (c/h) izmaksas plānotas 46,08 *euro* ar PVN):saskarņu ar citām valsts institūcijām pielāgošana atbilstoši normatīvo aktu un citām izmaiņām – 100 c/h;e-pakalpojumu uzturēšana – 180 c/h;administrēšanas funkcionalitātes uzlabošana – 250 c/h;jaunu datu atlases formu izveide – 150 c/h;esošo datu ievades ekrānformu pilnveidošana – 150 c/h;portāla funkcionalitātes pilnveide – 125 c/h;papildu kontroles ieviešana datu ievades laukiem/formām – 100 c/h. |
| 7. Cita informācija | Noteikumu projektā ietverto pasākumu īstenošana 2017.gadā tiks nodrošināta piešķirto valsts budžeta līdzekļu ietvaros. Jautājums par papildus valsts budžeta līdzekļu piešķiršanu 2018., 2019. un 2020.gadam ik gadu 48 614 euro apmērā skatāms Ministru kabinetā kopā ar visu ministriju un citu centrālo valsts iestāžu priekšlikumiem jaunajām politikas iniciatīvām likumprojekta „Par valsts budžetu 2018.gadam” un likumprojekta „Par vidēja termiņa budžeta ietvaru 2018., 2019. un 2020.gadam” sagatavošanas un izskatīšanas procesā atbilstoši valsts budžeta finansiālajām iespējām. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Grozījumi MK Noteikumos Nr.103.  |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1.  | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2016.gada maijā sabiedrības līdzdalības nolūkos tika ievietots LM tīmekļa vietnē. |
| 2.  | Sabiedrības līdzdalība projekta izstrādē  | Noteikumu projekts 2016.gada maijā sabiedrības līdzdalības nolūkos tika ievietots LM tīmekļa vietnē. |
| 3. | Sabiedrības līdzdalības rezultāti  | Individuālie sabiedrībaslocekļu vērtējumi par Noteikumu projektu nav saņemti.Noteikumu projekts oficiālās saskaņošanas ietvaros tiks saskaņots ar Latvijas Darba devēju konfederāciju, Latvijas Brīvo arodbiedrību savienību un Latvijas Pašvaldību savienību.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1.  | Projekta izpildē iesaistītās institūcijas | Noteikuma projekta izpildi nodrošinās Aģentūra. |
| 2.  | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Noteikumu projekts paplašina Aģentūras funkcijas, paredzot, ka Aģentūra izveido un uztur Brīvprātīgā darba veicēju informācijas sistēmu, kas ir viena no informācijas sistēmas BURVIS sastāvdaļām, taču attiecīgā funkcija tiek nodrošināta esošo cilvēkresursu ietvaros, neietekmējot Aģentūras institucionālo struktūru. |
| 3.  | Cita informācija | Nav. |

*Noteikumu projekts anotācijas V sadaļu neskar.*

Labklājības ministrs J.Reirs

28.02.2017. 10:21

4603

O.Iļjina, 67021616

Olga.Iljina@lm.gov.lv